0212.xml
سونا تیزابی فی 10 گرام اور فی تولہ کی قیمتوں میں 86 روپے اور 100 روپے کی کمی
کراچی ۔ 17 ستمبر (اے پی پی) صرافہ مارکیٹ میں سونے کی قیمتوں میں مندی کا رجحان رہا۔ بدھ کو سونا تیزابی فی 10 گرام اور فی تولہ کے بھاؤ میں بالترتیب 86 روپے اور 100 روپے کی کمی ریکارڈ کی گئی۔ آل سندھ صراف ایسوسی ایشن کے مطابق صرافہ مارکیٹوں میں سونا تیزابی فی 10 گرام گذشتہ کاروباری روز کی قیمت 41 ہزار 57 روپے سے کم ہو کر 40 ہزار 971 روپے اور فی تولہ کے بھاؤ 47 ہزار 900 روپے سے کم ہو کر 47 ہزار 800 روپے رہ گئی۔ بین الاقوامی مارکیٹ میں بھی سونے کی قیمت 3 ڈالر کی مندی سے 1 ہزار 237 ڈالر فی اونس پر بند ہوئی۔ مقامی مارکیٹوں میں 22 قیراط سونے کی قیمت 37 ہزار 635 روپے سے کم ہو کر 37 ہزار 557 روپے ریکارڈ کی گئی۔ صراف ایسوسی ایشن نے مزید بتایا کہ صرافہ مارکیٹوں میں چاندی تیزابی فی 10 گرام گذشتہ کاروباری روز کے بھاؤ 634.28 روپے اور فی تولہ کی قیمت 740 روپے پر مستحکم رہی جبکہ بین الاقوامی مارکیٹ میں چاندی فی 10 گرام کی قیمت 18.70 ڈالر پر بند ہوئی۔
APP
17.09.14
0212p.xml
ملک بھر میں سونا100روپے سستا
کراچی(کامرس رپورٹر)عالمی صرافہ مارکیٹ میں فی اونس سونے کی قیمت میں کمی کے بعد ملکی صرافہ مارکیٹوں میں بھی سونا سستا ہوگیا۔بدھ کو عالمی صرافہ مارکیٹ میں 3 ڈالر کی کمی سے فی اونس سونے کی قیمت1237 ڈالر پر آگئی جس کے باعث ملکی صرافہ مارکیٹوں میں بھی سونے کی قیمت میں کمی کا رجحان دیکھا گیا۔آل پاکستان سپریم کونسل جیولرز ایسوسی ایشن کی رپورٹ کے مطابق بدھ کے روز ملکی صرافہ مارکیٹوں میں سونے کی فی تولہ قیمت میں 100روپے کی کمی ریکارڈ کی گئی جس سے کراچی،حیدرآباد، لاہور،ملتان،فیصل آباد،اسلام آباد، راولپنڈی اور کوئٹہ کی صرافہ مارکیٹوں میں سونے کی فی تولہ قیمت 47ہزار 900روپے سے کم ہوکر 47ہزار 800روپے ہوگئی اس طرح 86 روپے کی کمی سے10 گرام سونے کی قیمت 40 ہزار 971 روپے ہوگئی جبکہ ملکی صرافہ مارکیٹوں میں چاندی کی فی تولہ قیمت 740 روپے کی سطح پر بدستور بر قرار رہی۔
daily_islam
18.09.14